Stanislovas Šriūbėnas

Stanislovas Šriūbėnas (g. 1944 m. spalio 9 d. Molykuose, Ignalinos rajonas) – Lietuvos ir Vilniaus miesto savivaldybės politinis veikėjas, Lietuvos aplinkos viceministras.

 Biografija 

Mokėsi Mielagėnų vidurinėje mokykloje. 1963–1966 m. tarnavo tarybinėje kariuomenėje. 1966–1970 m. dirbo Ignalinos žemės ūkio valdyboje. 1968–1971 m. mokėsi Vilniaus politechnikume, kurį baigęs įgijo automobilių mechaniko specialybę.

1970 m. pradėjo dirbti Statybos ministerijoje. 1975–1980 m. mokėsi Vilniaus inžineriniame statybos institute. 1987–1992 m. dirbo Statybos ministerijos specializuotoje komplektavimo valdyboje vyriausiuoju inžinieriumi, 1992–1996 m. – generaliniu direktoriumi. 1997–2001 m. dirbo Vilniaus senamiesčio restauravimo direkcijos direktoriaus pavaduotoju. 2000 m. dirbo Vilniaus kapitalinės statybos direktoriaus pavaduotoju.http://www3.lrs.lt/rinkimai/2004/seimas/kandidatai/kand_biog_l_294853.htm 

2011–2012 m. LR AM viceministras.Stanislovas Šriūbėnas – naujasis aplinkos viceministras 

2000–2007 m. ir 2008–2011 m. Vilniaus miesto savivaldybės tarybos narys. 2009–2010 m. Vilniaus miesto vicemeras.

Žmona Alma. Dukra Rasa, VGTU verslo vadybos absolventė.

 Šaltiniai 

Kategorija:Vilniaus vicemerai
Kategorija:Lietuvos aplinkos viceministrai